IQQ SZEMERE LÁSZLÓ 



sehen Vogelschutze, mit der Ansiedelung und Vermehrung unserer nütz- 

 hchsten Vögel wieder begonnen werden kann und auch die unterbrochenen 

 „Studien über den Vogelschutz" wieder aufgenommen werden können. 



A madárfényképezésre alkalmas 

 fényképezőgépekről. 



h'ta : Szemere László. 



Mivel a madárfényképezést nálunk is sokan óhajtanák kultiválni,, 

 kedvükért — a kezdők kedvéért — röviden vázolom a szükségeseket. 



Általános az a nézet, hogy a tükörreflexes gép a madárfotografáló 

 gép non plus ultrája. Lehetséges, azonban hátrányait is tapasztaltam, miért 

 is másféle megoldások után néztem. A lényeg az, hogy mi a homályos 

 üvegen pontosan ugyanazt a képet lássuk, mint amit majd az objektiv 

 a lemezre vetit. Közben pedig a kazetta jól védett helyen, kihúzott fedéllel 

 várja a felvételt, amely így a beállítás után azonnal megtörténhet. E célt 

 többféle szerkezettel is elérhetjük. Előrebocsájtom, hogy az objektívtől 

 független u. n. képkeresők számításba nem jöhetnek, mivel a nagyobb 

 gyútávú lencsék, főleg ha fényerejük is nagy, igen pontos beállítást igényel- 

 nek, mert hiszen rendesen a végtelenen innen való távolságokra felvételezünk. 



Ezídeig még csak kétféle szerkezetet próbáltam ki, t. i. a tükörreflexes 

 gépen kívül. Ezek pótolják a tükörreflexes gépet, s addig is, mig a tervezett 

 további megoldásokat szerencsém lesz ismertetni, ismertetem e kettőt. 



Az egyik a kétobjektíves gép. Azaz hogy maga a gép is dupla, úgy 

 néz ki, mint egy sztereoszkópos gép. A közös alapdeszkán van a két identikus 

 objektív, ezek egy beállító csavarral igazíthatók. Az egyik, a csak képkere- 

 sésre szánt objektív elméletileg lehetne csak kongruens, nem egyszersmint 

 identikus is. Azaz csak egyforma gyútávú, de esetleg gyengébb fényerejű, 

 ami az objektív ára és súlya miatt lenne célszerűbb. A gyakorlat azonban 

 arra tanított, hogy éppen olyan fényerejű legyen a kereső objektív is, mint 

 a felvevő — vagy még fényerősebb! Ugyanis a kevésbbé fényerős lencse 

 a beállítás határállomásain már élesen mutathat, a mikor még a fény- 

 erősebb, tehát gyengébb mélységbeli élességü lencse még az élesség 

 határát el nem érte. E szerkezethez nem kell tovább valami sok leírás. 

 A két kihúzat külön is fénymentes legyen, hogy az egyikben kihúzott 

 kazettafedővel lehessen a lemezzel megtöltött kazetta. Az ehhez szolgáló 

 lencse pillanatzáros legyen, vagy a kazetta előtt legyen redőnyzár. A másik 

 lencse megett, ugyanolyan távolságra van a homályos üveg, megette szilárd 

 fényellenzö, hogy az egész szerkezetet a homlokunkra támaszthassuk. 



